Document ID: 32004R1210

KOMMISSIONENS FORORDNING (EF) Nr. 1210/2004
af 30. juni 2004
om fastsættelse af de repræsentative priser og tillægsimporttolden for visse sukkerprodukter for produktionsåret 2004/05
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker (1), særlig artikel 24, stk. 4, og
ud fra følgende betragtninger:
(1)
I henhold til Kommissionens forordning (EF) nr. 1423/95 af 23. juni 1995 om gennemførelsesbestemmelser for import af sukkerprodukter, undtagen melasse (2) betragtes cif-priserne ved import af hvidt sukker og råsukker, der fastsættes i overensstemmelse med Kommissionens forordning (EØF) nr. 784/68 (3), som de »repræsentative priser«. Disse priser fastsættes for den standardkvalitet, der er defineret i henholdsvis punkt I og punkt II i bilag I til forordning (EF) nr. 1260/2001.
(2)
Ved fastsættelsen af de repræsentative priser skal der tages hensyn til alle de oplysninger, der er omhandlet i artikel 2 i forordning (EØF) nr. 784/68, undtagen i de tilfælde, der er nævnt i samme forordnings artikel 3.
(3)
Ved reguleringen af priser, der ikke vedrører standardkvaliteten, bør der, når der er tale om hvidt sukker, i forbindelse med bud, som der gives tilslag for, anvendes de forhøjelser og nedsættelser, der er henvist til i artikel 5, stk. 1, litra a), i forordning (EØF) nr. 784/68. Er der tale om råsukker, anvendes den metode med reguleringskoefficienter, der er defineret i samme stykkes litra b).
(4)
Når der er forskel på udløsningsprisen og den repræsentative pris for det pågældende produkt, bør der fastsættes en tillægsimporttold, hvis betingelserne i artikel 3 i forordning (EF) nr. 1423/95 er opfyldt.
(5)
De repræsentative priser og tillægsimporttolden for de pågældende produkter bør fastsættes i overensstemmelse med artikel 1, stk. 2, andet afsnit, og artikel 3, stk. 1, i forordning (EF) nr. 1423/95.
(6)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
De repræsentative priser og tillægsimporttolden for de i artikel 1 i forordning (EF) nr. 1423/95 omhandlede produkter fastsættes for produktionsåret 2004/05 som angivet i bilaget.
Artikel 2
Denne forordning træder i kraft den 1. juli 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juni 2004.

Labels: 2
3
17
15